钦定古今图书集成/明伦汇编/官常典/第611卷 > 黄霸
## 钦定古今图书集成/明伦汇编/官常典/第611卷 > 黄霸

按《汉书循吏传》：“霸字次公，怀阳阳夏人也。以豪杰役
使徙云陵。霸少学律令，喜为吏。武帝末，以待诏入钱
赏官，补侍郎谒者，坐同产有罪，劾免。后复入糓沈黎
郡，补左冯翊二百石卒史。冯翊以霸入财为官，不署
右职，使领郡钱，糓计簿书，政以廉称。察补河东均输
长，复察廉为河南太守丞。霸为人明察内敏，又习文
法，然温良有让，足知善御众。”为丞，处议当于法合人
心，太守甚任之，吏民爱敬焉。自武帝末用法深，昭帝
立幼，大将军霍光秉政，大臣争权，上官杰等与燕王
谋作乱。光既诛之，遂遵武帝法度，以刑罚痛绳群下，
由是俗吏尚严酷以为能，而霸独用宽和为名。会宣
帝即位，在民间时知百姓苦吏急也，闻霸持法平，召
以为廷尉正。数决疑狱，庭中称平。守丞相长史，坐公
卿大议，庭中知长信少府夏侯胜非议诏书，大不敬。
霸阿从不举劾，皆下廷尉，系狱，当死。霸因从胜受《尚
书》狱中再隃冬，积三岁乃出，语在《胜传》。胜出，复为谏
大夫。会左冯翊宋畸举霸贤良，胜又口荐霸于上，擢
霸为扬州刺史。三岁，宣帝下诏曰：“制诏御史，其以贤
良高第扬州刺史霸为颍川太守，秩比二千石，居官
赐车盖，特高一丈。别驾、主簿车，缇油屏泥于轼前，以
彰有德。”时上垂意于治，数下恩泽诏书，吏不奉宣。太
守霸为选择良吏，分部宣布诏令，令民咸知上意。使
邮亭乡官皆畜鸡豚，以赡鳏寡贫穷者。然后为条教，
置父老、师帅、伍长，班行之于民间，劝以为善防奸之
意。及务耕桑，节用殖财，种树畜养，去食糓马，米盐靡
密，初若烦碎，然霸精力能推行之。吏民见者，语次寻
绎问它阴伏，以相参考。尝欲有所司察择长年廉吏
遣行，属令周密，吏出不敢舍邮亭，食于道旁，乌攫其
肉。民有欲诣府口言事者，适见之，霸与语道此。后日
吏还谒霸，霸见迎劳之曰：“甚苦，食于道旁，乃为乌所
盗肉。”吏大惊，以霸具知其起居所问毫厘不敢有所
隐。鳏寡孤独有死无以葬者，乡部书言霸具为区处，
某所大木可以为棺，某亭猪子可以祭。吏往，皆如言。
其识事聪明如此。吏民不知所出，咸称神明。奸人去
入它郡，盗贼日少，霸力行教化而后诛罚，务在成就
全安长吏。许丞老病聋，督邮白欲逐之，霸曰：“许丞廉
吏，虽老尚能拜起送迎，正颇重听，何伤？且善助之，毋
失贤者意。”或问其故，霸曰：“数易长吏送故迎新之费，
及奸吏缘绝簿书，盗财物，公私费耗甚多，皆当出于
民。所易新吏又未必贤，或不如其故，徒相益为乱。凡
治道去其太甚者耳。”霸以外宽内明，得吏民心，户口
岁增，治为天下第一。征守京兆尹，秩二千石。坐发民
治驰道，不先以闻；又发骑士诣北军，马不适士，劾乏
军兴，连贬秩。有诏归颍川太守官，以八百石，居治如
其前。前后八年，郡中愈治。是时凤凰、神爵数集郡国，
颍川尤多。天子以霸治行终长者，下诏称扬曰：“颍川
太守霸，宣布诏令，百姓乡化，孝子弟弟，贞妇顺孙，日

人君子矣。《书》不云乎？‘股肱良哉！其赐爵关内侯，黄金
百斤，秩中二千石。而颍川孝弟有行义民，三老、力田，
皆以差赐爵及帛’。”后数月，征霸为太子太傅，迁御史
大夫。五凤三年，代丙吉为丞相，封建成侯，食邑六百
户。霸材长于治民，及为丞相，总纲纪，号令风采不及
丙、魏；于定国功名损于治郡时。然自汉兴，言治民吏，
以霸为首。为丞相五岁，甘露三年薨，谥曰定侯。